 На основу члана 17. Статута Фонда за развој пољопривреде општине Књажевац, а у складу са циљевима утврђеним Програмом мера подршке за спровођење пољопривредне политике и политике руралног развоја за подручје територије општине Књажевац за 2013.  годину, Управни одбор Фонда , на седници одржаној 05.08.2013. године, расписује 
 

КОНКУРС
ЗА ДОДЕЛУ  СУБВЕНЦИЈА ЗА НАБАВКУ ОПРЕМЕ ЗА НАВОДЊАВАЊЕ У 2013 ГОДИНИ
1.Намена улагања

Средствима Фонда за развој пољопривреде општине Књажевац (у даљем тексту: Фонд) за 2013. годину, извршиће се субвенционисање регистрованих  пољопривредних газдинстава, за набавку опреме за наводњавање, у укупном износу од 2.000.000. динара. 

2.Коришћење субвенција

Право на коришћење субвенција има Породично пољопривредно газдинство уписано у регистар пољопривредних газдинстава , са седиштем на територији општине Књажевац које је током 2013 године извршило куповину опреме за наводњавање.
3. Критеријуми за оцену захтева
Средства субвенције предвиђена Програмом Фонда додељиваће се према следећим критеријумима:

1. средства се одобравају за реализацију на подручју општине Књажевац;
2. корисници средстава морају да имају регистровано пољопривредно газдинство;
3. предност имају млађи носиоци газдинства и незапослена лица;

4. предност имају пољопривредна газдинства која су извршила куповину опреме за наводњавање у повртарској производњи.
4. Потребна документација за конкурисање
1. попуњен образац захтева;
2. потврда о регистрацији пољопривредног газдинства;
3. извод из регистра земљишних површина – пријављене површине;
4. рачун са спецификацијом опреме за наводњавање исказан у динарском износу, на име пољопривредног газдинства
5. фотокопија картице текућег рачуна;
5. Услови и начин одобравања средстава

Услови субвенције: Субвенције ће бити додељене регистрованим пољопривредним газдинствима до 50% уложених средстава, односно максималном износу до 50.000,00 динара.  
О захтеву за коришћење кредитних средстава, одлучује Управни одбор Фонда. Фонд не разматра непотпуне захтеве.

Међусобна права и обавезе у вези са коришћењем субвенције уређују се Уговором који закључују Фонд и корисник средстава.
6. Подношење захтева за коришћење  средстава субвенције
Захтев за коришћење субвенција са траженом документацијом се доставља Фонду за развој пољопривреде општине Књажевац, Милоша Обилића 1,  са назнаком „Субвенције за  набавку опреме за наводњавање 2013”, искључиво путем поште или писарнице Општине Књажевац.

Подносилац захтева може да оствари право на коришћење субвенције само по једном захтеву.
Захтев и приложена документација остају трајно у архиви  и не враћају се подносиоцу. 

Конкурс је отворен до утрошка обезбеђених средстава а најкасније до 01.10.2013. године. Непотпуни и неблаговремени захтеви неће бити разматрани.


Лица која су остварила право на коришћење кредитних средстава и субвенција по конкурсима Фонда из претходних година, а нису испунила своје обавезе у складу са тим конкурсима, немају право на коришћење средстава по овом конкурсу.
Конкурс објавити преко средстава јавног информисања, на веб сајту општине Књажевац www.knjazevac.rs и Агенције за развој општине Књажевац www.ark.rs, огласној табли општине Књажевац и у насељеним местима Општине.
Све додатне информације могу се добити на телефон: 
019/731-256 Агенција за развој општине Књажевац или у просторијама Агенције у улици Цара Душана 19.

Број 


                                                         ПРЕДСЕДНИК УПРАВНОГ ОДБОРА

05.08.2013 године                                                                  
Књажевац                                                                                                             

